Title: +038=320.101-OE005T_08-MULTICAL 603 Energimåler Kamstrup - Teknisk beskrivelse.pdf
MULTICAL 603 har en ”ægte” 4-lederkonstruktion, som anvender to ledere til målestrøm og de to andre ledere til målesignal, hvormed konstruktionen i teorien er upåvirket af lange følerkabler. I praksis bør der dog ikke anvendes længere end 100 m kabel, og det anbefales at anvende 4 x 0,25 mm2. Da 4-leder signalindgangene har en meget høj impedans, vil en afbrudt ledning kunne medføre en vilkårlig temperatur, herunder at informationskoden viser ”Over måleområdet” (frakoblet) eller ”Under måleområdet” (kortsluttet).7.7 Informationskodetyper MULTICAL® 603 overvåger konstant en række vigtige funktioner. I tilfælde af alvorlige fejl i målesystemet, eller i installationen, vil der fremkomme et blinkende ”INFO” i displayet. ”INFO”-feltet blinker, så længe fejlen er til stede, uanset hvilken visning der vælges. ”INFO”-feltet slukkes automatisk, når fejlårsagen er væk. NB. Konfigurering til ”Manuel reset af infokode” kan ikke foretages i MULTICAL® 603112